Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
29 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.28 จุด (0.57%) ปิดภาคเช้าที่ 1,282.27 จุด ด้วยมูลค่าการซื้อขาย 25,864.98 ล้านบาท
Most Positive Impact: PTT (+1.33 จุด), EGCO (+0.88 จุด), ADVANC (+0.41 จุด)
Most Negative Impact: HMPRO (-0.49 จุด), CPN (-0.42 จุด), CPF (-0.4 จุด)
ภาพรวมตลาดช่วงเช้าปิดตัวบวกเล็กน้อยจากการที่ตลาดรอความชัดเจนในเรื่องของการปลดล็อคดาวน์ 4 ระยะ (โซนธุรกิจสีขาว, เขียว,เหลือง และ แดง) และ ได้รับปัจจับสนับสนุนจาก มติ ครม. เมื่อวาน ที่ได้ให้มีการเพิ่มจำนวนผู้คนเยียวยาที่ได้รับความเดือดร้อนจาก COVID-19 เป็นทั้งหมด 16ล้านคน (5,000 บาท/เดือน เป็นเวลา 3 เดือน) รวมเป็นวงเงินทั้งหมด 2.4แสนล้านบาท (มาจากพ.ร.ก.กู้เงิน 1.7แสนล้านบาท) และอนุมัติวงเงินช่วยเหลือผู้พิการ (คนละ 1,000 บาท และเพิ่มเบี้ยผู้พิการ 200บาท/คน เป็น 1,000บาท) และเกษตกร (วงเงิน 1.5แสนล้านบาท) ภาพรวมเรามีมุมมองเชิงบวกอ่อนๆ โดยมองว่าเป็น และมองว่า CPALL จะได้ประโยชน์ทางอ้อม
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,265-1,285 จุด แนะรอดูทิศทางผลประกอบการ 1Q20 และแนวโน้มผลประกอบการ 2Q20 จากการประชุมนักวิเคราะห์ใน 2-3สัปดาห์ข้างหน้า โดยเรายังคงมุมมองเดิมว่า SET มีระดับค่อนข้างแพงเมื่อเทียบกับประเทศเพื่อนบ้าน ณ.ระดับเข้าใกล้ 1,300จุด ถือว่า SET ขึ้นมาซื้อขายในระดับ 1.5SD+ ย้อนหลัง 10ปี หรือ PER 16-17xซึ่งถือว่าสูงเมื่อเทียบกับประเทศอื่นๆอย่างอินโดนีเซีย (11-12x) , ฟิลิปปินส์ (12x), สิงคโปร์ (12x), ไต้หวัน (15x) และ MSCI Asia Ex-japan (13x) โดยสรุปเรามองว่าโอกาสในการทยอยขายทำกำไรบางส่วน หาก SET ขึ้นมาทดสอบบริเวณ 1,280-1,300 จุด
กลยุทธ์การลงทุนต่อจากนี้ เรายังคงแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพฤหัสฯ ติดตามตัวเลขดุลบัญชีเดินสะพัดของไทยเดือน มี.ค. คาดเกินดุล 3.2 พันล้านเหรียญสหรัฐฯ ตัวเลขผลผลิตภาคอุตสาหกรรมญี่ปุ่น เดือน มี.ค. คาด -5% MoM ตัวเลข Retail sales ญี่ปุ่น เดือน มี.ค. คาด -4% YoY ตัวเลข PMI ภาคการผลิตของจีน เดือน เม.ย. คาดทรงตัว MoM ตัวเลข Retail sales เยอรมัน เดือน มี.ค. คาด -7.3% MoM ตัวเลขคาดการณ์เงินเฟ้อยูโรโซน เดือน เม.ย. คาด +0.1% YoY ตัวเลขอัตราการว่างงานของยูโรโซนเดือน มี.ค. คาดทรงตัวที่ 7.7% ผลการประชุมธนาคารกลางยุโรป คาดคงอัตราดอกเบี้ยนโยบายที่ -0.5% ตัวเลขการขอสวัสดิการว่างงานสัปดาห์แรกของสหรัฐฯ วันศุกร์ ติดตามตัวเลข ISM manufacturing PMI สหรัฐฯ เดือน เม.ย. คาด -25% MoM เป็น 36.7 จุด และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 14% WoW เป็น 378 แท่น ต่ำสุดรอบสี่ปี
หุ้นแนะนำ ADVANC, CPALL